《访南山沈彦之采金罂子》
元代·黄玠

尘襟心不怡，驾言采药去。木颗摘金罂，刺手不盈筥。

石齿滑行屐，齧足畏侧步。山雨秋正深，落叶沉已腐。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。